יצחק כדורי

מנדטורית של הרב כדורי משנת 1931.]]
מצבה לזכרו של הרב כדורי
ישיבת המקובלים "נחלת יצחק" שעמד בראשותה.
קברו של הרב כדורי בירושלים
ציונו של הרב כדורי

הרב יצחק כדורי (ט"ז בתשרי ה'תרנ"ט, 2 באוקטובר 1898 – כ"ט בטבת ה'תשס"ו, 28 בינואר 2006) היה מקובל ישראלי בולט. בשנותיו האחרונות כונה "זקן המקובלים".
עמד בראשות ישיבת המקובלים "נחלת יצחק".

==ביוגרפיה==
נולד כבן בכור לכדורי דיבה (זאב בערבית) ולתוּפאחה בבגדאד. הוא נולד בט"ז בתשרי, יום האושפיזין של יצחק, ולכן נקרא בשם זה. אביו, שהיה סוחר בשמים, שלח אותו ללמוד ב"מדרש בית זלכה", וכילד פגש שם את הרב יוסף חיים מבגדאד ("הבן איש חי"). בגיל שבע עשרה דרש בפני גדולי התורה בבגדאד, ועם תום דבריו נתבקש שלא להרבות בדרשות בעתיד מחשש לעין הרע.

בשנת 1922 עלה לארץ ישראל ולמד בישיבת שושנים לדוד ובישיבת פורת יוסף שבעיר העתיקה בירושלים אצל הרב אפרים כהן.

סמוך לנישואיו עם אשתו הראשונה, שרה שדרה, שינה את שמו לכדורי (משמעות השם כדורי הוא "ירק". כ'דור ב-כ' רפויה, מקורה במילה בערבית "אכד'ר", ב-"כ" רפויה - "أخضر" שמשמעותה "ירוק", כאשר ה-"ד'" נהגת כ-"TH").

לאורך השנים התפרנס מעבודתו ככורך ספרים בשכונת הבוכרים בירושלים, שבה התגורר ונחשב למצטיין מאוד גם במלאכה זו. כך היה גם יכול לעיין בספרים רבים שידו לא הייתה משגת לקנותם<ref>הרב יעקב תופיק אביעזרי בריאיון לישראל כהן, מגזין הקהילות - גיליון כ"ו, ירושלים: איגוד עמלי התורה, ה'תשפ"ב, עמ' 4</ref>.

בהמשך כיהן כראש ישיבת המקובלים "נחלת יצחק", שנוסדה על ידי בנו הרב דוד כדורי לשם לימוד כוונות התפילה לפי סדר הרש"ש.

באייר תשמ"ט 1989 נפטרה אשתו, וב-1993, כשהוא בן למעלה מתשעים, נישא לדורית בן יהודה, גרושה עם 2 ילדים, חוזרת בתשובה, שהייתה אז בת 44.

נפטר בגיל מופלג במוצאי שבת, כ"ט בטבת ה'תשס"ו, 28 בינואר 2006. גרסאות שונות לגילו בעת פטירתו נעות בין 104 ל-110, ואף ל-122.

הלווייתו התקיימה ביום ראשון בירושלים. מסע ההלוויה נע מישיבת "נחלת יצחק" שבראשה עמד אל הר המנוחות. בהלוויה השתתפו בין 200,000 ל-300,000 אנשים, וזו הייתה הפעם הראשונה בה ערוצי הטלוויזיה שידרו בשידור חי ממסע הלוויה של מנהיג רוחני.<ref></ref><ref></ref>

לרב כדורי ולשרה נולדו שני ילדים – רחל והרב דוד, שהיה ראש ישיבת "נחלת יצחק".
הוא קרוב משפחתו של הרב נסים זאב, ממקימי מפלגת ש"ס ולשעבר חבר הכנסת מטעמה.

===כתביו===
חיבר ספר בשם פתחי עולם - חיבור בן 5 כרכים בענייני קמעות, סגולות ותפילות. תורתו בנושאים אלה יצאה לאור תשע"א (2011) בשישה כרכים בשם קדושת יצחק עם הערות וביאורים מהרב יעקב עדס.

==מעורבותו בפוליטיקה==
אנשי ציבור, פוליטיקאים, קציני צבא ומשטרה ורבים אחרים באו אל ביתו לקבל את ברכתו. הוא רשם בצורה מסודרת את שמו ושם אמו של כל מי שפנה אליו לברכה ולעצה. הרשימות הצטברו לעשרות מחברות, קונטרסים ויומנים. בנוסף התפתחה סביבו תעשייה של קמעות וברכות תמורת תשלום. עם זאת נאמר שלא היה מודע לכספים שגובים אנשי חצרו.

בשנת 1996, יום לפני הבחירות לכנסת ה-14, שבהן ניצח בנימין נתניהו את שמעון פרס, בא נתניהו לבקש את ברכתו של הרב כדורי, שהבטיח לו "מחר תהיה אתה ראש הממשלה". בשנת 1997, בעת ביקור נוסף של נתניהו כראש הממשלה אצל הרב כדורי, הוא נשמע אומר לו: "אנשי השמאל שכחו מה זה להיות יהודים, הם חושבים שהם ייתנו נשק לערבים, והערבים ישמרו עלינו". הרב כדורי לא הגיב לדברים.

הרב כדורי התחבר עם הרב עובדיה יוסף והפך בהדרגה לאחד ממנהיגיה הרוחניים של תנועת ש"ס. במשך השנים התגלעו ויכוחים בין הרב כדורי וחצרו לבין הרב עובדיה יוסף, ובעקבות ויכוחים אלו נפסק הקשר בין הרב כדורי ותנועת ש"ס. נכדו, יוסף כדורי, הקים עקב כך את תנועת "אהבת ישראל". הרשימה התמודדה בבחירות לכנסת ה-16, אך זכתה באלפי קולות בודדים ולא עברה את אחוז החסימה. בבחירות לרשויות המקומיות ב־2003 התמודדה "אהבת ישראל" בקריית גת, שם זכתה בשני מושבים, אך בבית שאן לא הצליחה להיכנס למועצה. סמוך לפטירתו, לקראת הבחירות לכנסת ה-17, חזר הרב כדורי לתמוך בתנועת ש"ס.

== מתלמידיו ==
* הרב יעקב עדס
* הרב שמואל דרזי, ראש ישיבת ניות ברמה
* הרב שלמה ועקנין, ראש ישיבת רחל אמנו
* הרב חנניה קראפמן, מרבני ישיבת שער השמים
* הרב נסים טהרני, ראש מוסדות "נהרות יצחק" וראש כולל לקבלה בישיבת "נחלת יצחק" של הרב כדורי
* הרב בניהו שמואלי, ראש ישיבת נהר שלום
* הרב יוסף חיים זכאי, ראש כולל נחלת יצחק ללימוד הפשט
* הרב יוסף בראל, ראש כולל ללימוד קבלה
* הרב ראובן ניסים סופר, ראש כולל למקובלים

== לקריאה נוספת ==
*אוצר החכמה [http://forum.otzar.org/viewtopic.php?t=22649 פרקי זיכרון ותולדות זקן המקובלים הרב יצחק כדורי-דיבא ובנו הרב דוד מאיר כדורי ראשי ישיבת נחלת יצחק בשכונת הבוכרים בירושלים באתר; אוצר החכמה]
* אברהם אליעזר סופר, תולדות יצחק, תולדות חייו בליווי תמונות ומסמכים, הוצאת יפה נוף, ירושלים תשס"ו 
* תומר בסיס, דברי יצחק (שו"ת)
* מאיר ד. מלכא, ישועות יצחק, תולדות וסיפורי נפלאות שהתרחשו בציון עם מאות תמונות צבעוניות
* רחל לאה סופר, הרב כדורי, עובדות והנהגות, הוצאת יששכר מזוז, ירושלים תשס"ח
* אברהם אליעזר סופר, סגולות יצחק, אוסף סגולותיו של הרב כדורי, הוצאת ישיבת נחלת יצחק, ירושלים תשע"א
* ספר זְקַן המקובלים, אורחות חייו והנהגותיו כפי שנאמרו לרב בניהו שמואלי, ירושלים תשע"ב
* הרב יעקב עדס, מגזין הדרך, מוסף תור הזהב, גיליון 172

== קישורים חיצוניים ==

* 
* 
* [https://web.archive.org/web/20090305123530/http://hazzan.qpon.co.il/Front/NewsNet/reports.asp?reportId=261899 תולדות חייו של חכם יצחק כדורי ע"ה זקן המקובלים בירושלים], אתר מסורת יהודי עיראק
* [https://web.archive.org/web/20150217214912/http://www.zadikim.org/index.asp?catID=26100&siteLang=3 רבי יצחק כדורי] באתר אהלי צדיקים
* 
* מאיר דוד מלכא, [https://web.archive.org/web/20170214102535/https://user-1723486.cld.bz/yeshuot-itzhak-digital/yeshuot-itzhak ספר ישועות יצחק]
* [http://www.malka.org.il/Index.asp?CategoryID=38 מידע וסרט על חייו]
* [http://www.kaduri.net/?CategoryID=28 חייו ופעלו של הרב יצחק כדורי], באתר כדורי.נט
* הרב יואל שווארץ, [http://www.otzar.org/wotzar/book.aspx?164068 בעקבות הסתלקות זקן המקובלים הצדיק רבי יצחק כדורי זצ"ל], באתר אוצר החכמה
* 
* 
* 
* [https://www.inn.co.il/tags/הרב_כדורי כל הכתבות על הרב כדורי], באתר ערוץ 7

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בוגרי מדרש בית זלכה
קטגוריה:רבנים חרדים ישראלים
קטגוריה:מקובלים ישראלים
קטגוריה:רבנים עיראקים
קטגוריה:אנשי העלייה הרביעית
קטגוריה:אישים שהונצחו על בולי ישראל
קטגוריה:אישים שהונצחו על מדליות ישראל
קטגוריה:ישראלים ילידי עיראק
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:רבנים שהגיעו לגיל מאה
קטגוריה:שכונת הבוכרים: אישים
קטגוריה:ישראלים שנולדו ב-1898
קטגוריה:ישראלים שנפטרו ב-2006
קטגוריה:יהודים הקבורים בהר המנוחות